Það er enginn annar en Járnmaðurinn sjálfur í myndinni Iron Man 3 sem fer beint á topp nýjasta DVD / Blu-ray listans íslenska , en myndin kom út í síðustu viku . Söguþráðurinn er þessi : Tony Stark hefur tekið lífinu frekar rólega og hugað að því sem er honum kærast . Það á hins vegar eftir að koma í ljós að þessi nýi andstæðingur er hættulegri og máttugri en allir aðrir sem Járnmaðurinn hefur þurft að glíma við til þessa … Toppmynd síðustu viku , hryðjuverkatryllirinn Olympus has Fallen dettur niður í annað sætið á listanum og í þriðja sæti er Ryan Gosling myndin Place Beyond the Pines og fer líka niður um eitt sæti á milli vikna . Í fjórða sæti er síðan leigumorðingjamyndin The Iceman , sem einnig sígur niður um eitt sæti , á milli vikna . Í fimmta sæti er svo gamanmyndin Scary Movie 5 . Tvær nýjar myndir til viðbótar eru á listanum . Hrollvekjan Mama fer beint í 12. sæti listans og The Stranger Inside fer beint í 18. sætið .